CELEX: 32019D2071
Language: sk
Date: 2019-12-05 00:00:00
Title: Rozhodnutie Európskeho parlamentu a Rady (EÚ) 2019/2071 z 5 decembra 2019, ktorým sa vymenúva európsky dozorný úradník pre ochranu údajov

6.12.2019   
               
               
                  SK
               
               
                  Úradný vestník Európskej únie
               
               
                  LI 316/1
               
            
         ROZHODNUTIE EURÓPSKEHO PARLAMENTU A RADY (EÚ) 2019/2071
         z 5 decembra 2019,
         ktorým sa vymenúva európsky dozorný úradník pre ochranu údajov
         EURÓPSKY PARLAMENT A RADA EURÓPSKEJ ÚNIE,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2018/1725 z 23. októbra 2018 o ochrane fyzických osôb pri spracúvaní osobných údajov inštitúciami, orgánmi, úradmi a agentúrami Únie a o voľnom pohybe takýchto údajov, ktorým sa zrušuje nariadenie (ES) č. 45/2001 a rozhodnutie č. 1247/2002/ES (1), a najmä so zreteľom na jeho článok 53 ods. 1,
         so zreteľom na zoznam kandidátov, ktorý vypracovala Európska komisia 30. októbra 2019 v súlade s článkom 53 ods. 1 nariadenia (EÚ) 2018/1725 po verejnom výberovom konaní na vymenovanie európskeho dozorného úradníka pre ochranu údajov,
         keďže:
         
                     (1)
                  
                  
                     Rozhodnutím Európskeho parlamentu a Rady 2014/886/EÚ (2) bol pán Giovanni BUTTARELLI vymenovaný za európskeho dozorného úradníka pre ochranu údajov a pán Wojciech Rafał WIEWIÓROWSKI za zástupcu dozorného úradníka na obdobie od 4. decembra 2014 do 5. decembra 2019.
                  
               
                     (2)
                  
                  
                     Pán Giovanni BUTTARELLI zomrel 20. augusta 2019. V súlade s článkom 100 ods. 4 nariadenia (EÚ) 2018/1725 zástupca dozorného úradníka preto nahradil európskeho dozorného úradníka pre ochranu údajov na zvyšný čas funkčného obdobia zástupcu dozorného úradníka, ktoré sa skončí 5. decembra 2019.
                  
               
                     (3)
                  
                  
                     Európsky dozorný úradník pre ochranu údajov sa má vymenovať na základe vzájomnej dohody medzi Európskym parlamentom a Radou na obdobie piatich rokov od 6. decembra 2019,
                  
               PRIJALI TOTO ROZHODNUTIE:
         
            Článok 1
            Pán Wojciech Rafał WIEWIÓROWSKI sa týmto vymenúva za európskeho dozorného úradníka pre ochranu údajov na obdobie od 6. decembra 2019 do 5. decembra 2024.
         
         
            Článok 2
            Toto rozhodnutie nadobúda účinnosť 5. decembra 2019.
         
         
            V Bruseli 5. decembra 2019
            
               
                  Za Európsky parlament
               
               
                  Predseda
               
               D.M. SASSOLI
            
            
               
                  Za Radu
               
               
                  predsedníčka
               
               M. LINTILÄ
            
         
         
            (1)  Ú. v. EÚ L 295, 21.11.2018, s. 39.
         
            (2)  Rozhodnutie Európskeho parlamentu a Rady 2014/886/EÚ zo 4. decembra 2014, ktorým sa vymenúva európsky dozorný úradník pre ochranu údajov a zástupca dozorného úradníka (Ú. v. EÚ L 351, 9.12.2014, s. 9).